અમે ત્રણ જણા ગાંધીનગરથી અને ચંદ્રમૌલી સુરેન્દ્રનગરથી એટલે અમે એવું નક્કી કરેલું કે અમદાવાદની જે પણ નજીકની ખાણી-પીણીની જગ્યાઓની મુલાકાત લઈને જેટલું બને એટલું ઝાપટી લેવું! એટલે નજીકની બધી જ જગ્યાઓની મુલાકાત પછી ડીસેમ્બરમાં નજીકમાં કઈ બાકી રહ્યું નહિ અને વળી 31 ડિસેમ્બરે કોર્સ પૂરો થતો હોવાથી “વન લાસ્ટ લન્ચ” લેવાનું નક્કી કર્યું અને તેના માટે અનલિમિટેડ પિઝ્ઝાથી વધારે સારી આઈટમ શું હોઈ શકે એટલે નજીકની એક જાણીતી પિઝ્ઝારિયા ચેઈનમાં જવાનું ગોઠવ્યુ.